Выступоўцы падарылі экіпажам камбайнераў, кветкі, вымпелы, грашовыя падарункі. Дарэчы, камбайнеры і памочнікі адзначылі супрацоўніку “ІВ”, што жніво ў бягучым годзе прайшло ў іх гаспадарцы ў сціслыя тэрміны (на момант віншавання тысячнікаў ААТ “Новыя Стайкі” ўбралі каля 97 працэнтаў ад усіх плошчаў збожжавых), што камбайны “Гомсельмаша”, на якіх яны працуюць, сур’ёзных нараканняў у рабоце не выклікаюць. Хаця тут важна тэхніку падрыхтаваць да жніва максімальна добра. “Як падрыхтуеш, так і працаваць будзеш, – падкрэсліў камбайнер Віктар Ярчак. – У сельгаспрадпрыемстве пяць камбайнаў, з ранку – усе пяць на полі. Адсутнасць ці паломка любога – гэта надзвычайная сітуацыя, робіцца ўсё, каб хутчэй яго адрамантаваць і накіраваць “у бой”. Працавала зладжана кожнае звяно, таму жніво прайшло хутка, дый надвор’е таму спрыяла”.